Brita Been
Store norske leksikon,Kunst og estetikk,Kunsthåndverk,Tekstilkunst,Tekstilkunstnere
Brita Been er en norsk tekstilkunstner. Hun arbeider med oppstadvev og vever tepper i modernistisk tradisjon i slående mønstre.
Utdannelse Been er utdannet ved Statens høgskole for kunsthåndverk og design i Bergen og Statens lærerhøgskole i forming og Universitetet i Oslo. Uttrykksform Hun finner ofte inspirasjon i eldre tekstilkunst, som i samlingene til Norsk Folkemuseum. Norske ruteåklær har vært et viktig utgangspunkt i mange arbeider. I serien Repetisjoner har Been arbeidet med utgangspunkt i et rutepapir med selvpålagte begrensninger. Horisontale og vertikale linjer flettes sammen til kompliserte mønster i ulike fargekombinasjoner og varianter, ikke helt ulikt tekstilene fra Bauhaus-skolen.I 2002 utførte Brita Been seks tepper inspirert av porselensdesigneren Nora Gulbrandsens arbeider for Porsgrunds Porselænsfabrik i 1930-årene. Hennes kinesiskpåvirkede arbeider har en klar forbindelse til de gamle skybragdmønstrene fra 1700-tallet. Skybragdmønstrene hadde vandret fra Orienten til Skandinavia, slik hennes reise til Kina i 2002 resulterte i serien Skybragd. Arvestykker derimot tok utgangspunkt i Telemarks folkekunst, særlig bunadstradisjonen og rosesømmens variasjoner. Veggteppet Vevd Rosesaum som er 430 centimeter lang og 190 centimeter høy henger nå i foajeen til Bø sykehjem. Utmerkelser Been er innkjøpt av blant andre Nasjonalmuseet, Nordenfjeldske Kunstindustrimuseum og Norsk kulturråd. Hun har mottatt flere internasjonale utmerkelser, sist i 2019, da hun fikk Cordis Prize for Tapestry for billedteppet Ranke. Utstillinger  Skiens Kunstforening, 2017 Rauland Kunstforening, 2013 Telemark Kunstnersenter, 2009 Stavanger Kunstforening, 2000 036 – et skråblikk på bunadstradisjonen, Telemark Kunstsenter, 2016 «Designmøbler og kunst», Galleri Falkum, 2002 Nordic Carpet Design, Jonisk senter i Athen, 1992 Les mer i Store norske leksikon tekstilkunst Eksterne lenker Brita Been – nettside Litteratur Been, Brita (2012). Brita Been : Tekstilkunstner : Textile Artist, Wera AS Tørdal, Hilde, redaktør (2022). Brita Been: Mønster overalt – Pattern unlimited, Telemark kunstsenter